text: РЕГЛАМЕНТ ЗА ИЗПЪЛНЕНИЕ (ЕС) № 700/2014 НА КОМИСИЯТА
  от 24 юни 2014 година
  за изменение на Регламент (ЕС) № 686/2012 по отношение на държавата членка, докладчик за активното вещество диметоморф
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 19 от него,
  като има предвид, че:
  (1)
  С Регламент за изпълнение (ЕС) № 686/2012 на Комисията (2) за целите на процедурите по подновяване оценките на активните вещества, за които срокът на валидност на одобрението изтича най-късно на 31 декември 2018 г., се разпределят между държавите членки, като за всяко активно вещество се определя докладчик и съдокладчик. По искане на заявителя и със съгласието на съответните държави членки се счита за необходимо да се промени държавата членка, определена за докладчик за диметоморф, като се запази балансът при разпределението на отговорностите и работата между държавите членки. Оценката за целите на процедурите по подновяване за диметоморф от сега нататък следва да бъде разпределена на Нидерландия.
  (2)
  Поради това Регламент за изпълнение (ЕС) № 686/2012 следва да бъде съответно изменен.
  (3)
  Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩИЯ РЕГЛАМЕНТ:
  Член 1
  В приложението към Регламент за изпълнение (ЕС) № 686/2012 вписването относно активното вещество диметоморф се заменя със следното:
  „Диметоморф
  NL
  DE“
  Член 2
  Настоящият регламент влиза в сила на двадесетия ден след публикуването му в Официален вестник на Европейския съюз.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 24 юни 2014 година.